Document ID: 31995R0438

ΚΑΝΟΝΙΣΜΟΣ (ΕΚ) αριθ. 438/95 ΤΗΣ ΕΠΙΤΡΟΠΗΣ της 28ης Φεβρουαρίου 1995 για τροποποίηση του κανονισμού (ΕΟΚ) αριθ. 1620/93 περί λεπτομερειών εφαρμογής των κανονισμών (ΕΟΚ) αριθ. 1766/92 και (ΕΟΚ) αριθ. 1418/76 του Συμβουλίου όσον αφορά το καθεστώς εισαγωγής και εξαγωγής των μεταποιημένων προϊόντων με βάση τα σιτηρά και το ρύζι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 11, 13 και 14,
Εκτιμώντας:
ότι ο κανονισμός (ΕΟΚ) αριθ. 1620/93 της Επιτροπής (2) έχει θεσπίσει τις λεπτομέρειες εφαρμογής των κανονισμών (ΕΟΚ) αριθ. 1418/76 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1869/94 (4), και (ΕΟΚ) αριθ. 1766/92 όσον αφορά το καθεστώς εισαγωγής και εξαγωγής των μεταποιημένων προϊόντων με βάση το ρύζι και τα σιτηρά, αντιστοίχως-
ότι ο κανονισμός (ΕΚ) αριθ. 1737/94 της Επιτροπής (5) έχει τροποποιήσει, με ισχύ από 1ης Ιανουαρίου 1995, τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (6), όπως τροποποιήθηκε τελευταία από τον κανονισμό (ΕΚ) αριθ. 3330/94 της Επιτροπής (7), όσον αφορά ορισμένα σιτηρά που υπάγονται στον κωδικό ΣΟ 1104, παραδείγματος χάρη, την κομμένη βρώμη καθώς και τα σιτηρά τα οποία έχουν υποστεί ελαφρά θερμική επεξεργασία-
ότι ο κανονισμός (ΕΟΚ) αριθ. 1620/93 πρέπει να τροποποιηθεί για να ληφθούν υπόψη, με ισχύ από 1ης Ιανουαρίου 1995, οι τροποποιήσεις αυτές- ότι πρέπει να καθοριστούν οι συντελεστές που αφορούν την ποσότητα των σιτηρών βάσης που είναι αναγκαία για την παρασκεή μιας μονάδας μεταποιημένων προϊόντων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μέρος του παραρτήματος του κανονισμού (ΕΟΚ) αριθ. 1620/93 που αφορά τον κωδικό ΣΟ 1104 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1995.

Labels: 3
17